## Pravilnik o stručnom nadzoru nad radom medicinsko-biokemijskih laboratorija i medicinskim biokemičarima

### NN 8/2004 (21.1.2004.), Pravilnik o stručnom nadzoru nad radom medicinsko-biokemijskih laboratorija i medicinskim biokemičarima

# HRVATSKA KOMORA MEDICINSKIH BIOKEMIČARA

244

Na teme­lju članka 49. Zakona
o medicinsko-biokemijskoj djelatnosti (»Narodne novine« 121/03.) i članka 19.
Statuta Hrvat­ske komore medicinskih biokemičara Izvršni odbor na 11. sjednici
od 16. rujna 2003. godine, uz suglasnost ministra zdravstva, donio je

## PRAVILNIK

### O STRUČNOM NADZORU NAD RADOM MEDICINSKO-BIOKEMIJSKIH LABORATORIJA I MEDICINSKIM BIOKEMIČARIMA

I. OPĆE ODREDBE

Članak
1.

Ovim
Pravilnikom o stručnom nadzoru određuje se način obav­lja­nja stručnog nadzora
nad radom medicinsko-biokemijskih laboratorija i medicinskih biokemičara.

Članak
2.

Hrvatska
komora medicinskih biokemičara (u nastavku teksta: Komora) obav­lja stručni
nadzor kao pravna osoba s javnim ovlastima.

Članak
3.

Stručni
nadzor provodi se nad medicinsko-biokemijskim laboratorijima:

1.
općim medicinsko-biokemijskim laboratorijima,

2.
specijalističkim medicinsko-biokemijskim laboratorijima,

3.
subspecijalističkim medicinsko-biokemijskim laboratorijima,

4.
kliničkim medicinsko-biokemijskim laboratorijima.

II.
POVJERENSTVO ZA STRUČNI NADZOR

Članak 4.

Stručni nadzor organizira Povjerenstvo za stručni
nadzor medicinsko-biokemijskih laboratorija (u nastavku teksta: Povje­renstvo)
koje imenuje Izvršni odbor Komore.

Povjerenstvo ima predsjednika, dva člana i tajnika.

Tajnik Povjerenstva je pravnik.

Predsjednik i članovi Povjerenstva moraju ispu­njavati
naj­ma­­nje uvjete koji su propisani za medicinskog biokemičara provodite­lja
stručnog nadzora.

Povjerenstvo obav­lja poslove navedene u članku 39.
Zakona o medicinsko-biokemijskoj djelatnosti.

Članak 5.

Povjerenstvo će pri sastav­lja­nju liste provodite­lja
stručnog nadzora voditi računa da se predlože medicinski biokemičari iz svih
područnih vijeća Komore, kako bi se omogućila dostupnost u provođe­nju stručnog
nadzora.

Članak 6.

Izvršni odbor Komore imenuje medicinske biokemičare
za provođe­nje stručnog nadzora u skladu s člankom 40. Zakona o
medicinsko-biokemijskoj djelatnosti.

III. VRSTE STRUČNOG NADZORA

Članak 7.

Stručni nadzor može biti redoviti i izvanredni.

Redoviti stručni nadzor provodi se prema godiš­njem
planu.

Prilog godiš­nje­g plana su stručni kriteriji po
kojima će se provoditi stručni nadzor, upitnik za stručni nadzor i ostali
potrebni obrasci, koji se koriste prilikom stručnog nadzora.

IV. POSTUPAK STRUČNOG NADZORA

Članak 8.

Povjerenstvo rješe­njem pokreće postupak stručnog nadzora.

Rješe­nje o stručnom nadzoru mora sadržavati:

– ime, prezime i stručne kvalifikacije provodite­lja
nadzora,

– podatke o medicinsko-biokemijskom laboratoriju u
kojem će se obaviti stručni nadzor,

– podatke o medicinskom biokemičaru, zdravstvenom tehni­čaru
ili drugom zdravstvenom radniku nad radom koje­g će se obaviti stručni nadzor,

– sadržaj stručnog nadzora,

– vrijeme stručnog nadzora,

– podatak da li se radi o redovnom ili izvanrednom
stručnom nadzoru,

– druge bitne podatke za provođe­nje stručnog
nadzora.

Iznimno, stručni nadzor se može obaviti bez rješe­nja
teme­ljem usmenog naloga predsjednika Povjerenstva i to u slučaju hitnosti, a
rješe­nje se mora izdati u roku od 48 sata od izdanog usmenog naloga.

Sadržaj
stručnog nadzora provodi se u skladu s člankom 43. Zakona o
medicinsko-biokemijskoj djelatnosti.

Članak
9.

Redoviti
stručni nadzor obav­lja jedan provodite­lj stručnog nad­zora, a prema potrebi
Povjerenstvo može odrediti i više pro­vodite­lja stručnog nadzora, ako to
ocijeni potrebnim.

Izvanredni
stručni nadzor, u pravilu, obav­ljaju dva provo­dite­lja stručnog nadzora, a
prema potrebi Povjerenstvo može odrediti i više provodite­lja stručnog nadzora,
ako to ocijeni potrebnim.

Povjerenstvo
može odrediti da uz provodite­lja stručnog nadzora u nadzoru sudjeluje i
pravnik.

Ravnate­lj
zdravstvene ustanove ili osoba koju on ovlasti, vodite­lj
medicinsko-biokemijskog laboratorija, medicinski bio­kemičar, odnosno druga
osoba nad čijim radom se provodi stručni nadzor ima pravo prisustvovati
stručnom nadzoru.

Ako
ravnate­lj zdravstvene ustanove, vodite­lj medicinsko-
-biokemijskog laboratorija, medicinski biokemičar koji obav­lja privatnu praksu
odnosno medicinski biokemičar nad radom koje­g se obav­lja stručni nadzor
odbiju omogućiti obav­lja­nje nadzora, provodite­lj stručnog nadzora će o tome
sačiniti zapisnik, na teme­lju koje­g će Povjerenstvo zatražiti inspekcijski
nadzor od ministarstva nadležnog za zdravstvo i podnijeti prekršajnu prijavu.

Članak 10.

Provodite­lj
stručnog nadzora vodi zapisnik.

Zapisnik
mora sadržavati:

–
podatke iz rješe­nja čiji sadržaj je određen u članku 8. ovog Pravilnika,

–
sadržaj stručnog nadzora,

–
podatke utvrđene prilikom obav­lja­nja stručnog nadzora,

– nalaz
i miš­lje­nje provodite­lja stručnog nadzora,

– upute
odnosno mjere koje treba poduzeti za otkla­nja­nje utvrđenih nedostataka,

– rok
za otkla­nja­nje utvrđenih nedostataka,

–
podatak da li će provodite­lj stručnog nalaza podnijeti prijavu nadležnim
tijelima Komore,

–
očitova­nje odnosno prigovor odgovorne osobe odnosno medicinskog biokemičara
ili druge osobe nad čijim radom se provodi stručni nadzor.

Zapisnik
se uručuje ravnate­lju zdravstvene ustanove, vodite­lju medicinsko-biokemijskog
laboratorija, medicinskom biokemi­čaru koji obav­lja privatnu praksu odnosno medicinskom
biokemičaru nad radom koje­g se obav­lja stručni nadzor, a dostav­lja
Povjerenstvu.

Članak 11.

Ako se
prilikom obav­lja­nja stručnog nadzora utvrde nedostaci iz nadležnosti tijela
Komore, provodite­lj stručnog nadzora dužan je podnijeti nadležnom tijelu
Komore prijavu radi pokreta­nja postupka.

Ako se
prilikom obav­lja­nja stručnog nadzora utvrde nedostaci iz nadležnosti
zdravstvene inspekcije, provodite­lj stručnog nad­zora dužan je o tome odmah
obavijestiti zdravstvenu inspekciju ministarstva nadležnog za zdravstvo.

V. ODGOVORNOST PROVODITELJA STRUČNOG NADZORA

Članak 12.

Provodite­lj stručnog nadzora je odgovoran:

– ako pri provođe­nju stručnog nadzora propusti
donijeti rješe­nje o mjerama za otkla­nja­nje utvrđenih nedostataka,

– ako ne sačini zapisnik u smislu članka 9. stavka 4.
ovog Pravilnika,

– ako
ne obavijesti zdravstvenu inspekciju ministarstva nadležnog za zdravstvo u
smislu članka 11. stavka 2. ovog Pravilnika,

– ako
prekorači svoje ovlasti.

Zbog
propusta iz st. 1. ovog članka Povjerenstvo može predložiti Izvršnom odboru
Komore da se provodite­lj stručnog nadzora briše s liste provodite­lja.

VI.
SREDSTVA ZA PROVOĐENJE STRUČNOG NADZORA

Članak
13.

Sredstva
za obav­lja­nje stručnog nadzora osiguravaju se iz državnog proračuna Republike
Hrvatske.

Naknada
za obav­lja­nje stručnog nadzora Povjerenstvu za provođe­nje stručnog nadzora i
provodite­lju stručnog nadzora bit će utvrđena troškovnikom, koji donosi
Izvršni odbor Komore.

VII.
ZAVRŠNE ODREDBE

Članak
14.

Stupa­njem
na snagu ovog Pravilnika prestaje važiti Pravilnik o stručnom nadzoru Komore od
23. trav­nja 2001. godine.

Članak
15.

Ovaj
Pravilnik stupa na snagu osmog dana po objavi u »Na­rod­nim novinama«.

Broj:
02-04/01-03
Zagreb, 16. rujna 2003.

Predsjednik
Hrvatske komore medicinskih biokemičara
**prof****. dr****. sc****. Ana** **Stav****­ljeni****ć-Rukavina****,** v. r.

Pravilnik, NN 8/2004-244